text: Sønderborg får julegave i millionklassen
  05 december 2015 kl. 12.54
  A.P. Møllerfonden har bevilliget 14,5 millioner kroner til byens kommende kulturhus.
  Stor glæde i Sønderborg der netop har fået en stor pose penge, der luner ekstra godt her op til jul.
  I forbindelse med byens masterplan for havneområdet og opførelsen at et nyt multikulturhus har A.P. Møller Fonden valgt at støtte byggeriet. Det skriver Sønderborg Kommune i en pressemeddelelse.
  De mange millioner skal bl.a. bruges til renovering at det gamle Ewers Pakhus samt til digitale installationer, som skal gøre projektet mere seværdigt.
  Hele Multikulturhuset skal efter planen være færdig i slutningen af 2017 og bliver, ifølge kommunen, en af perlerne i den arkitektur, der kommer til at pryde havnefronten.
  